লেসলি ওয়ালকট
লেসলি আর্থার ওয়ালকট (ইংরেজি: Leslie Walcott; জন্ম: ১৮ জানুয়ারি, ১৮৯৪ - মৃত্যু: ২৭ ফেব্রুয়ারি, ১৯৮৪) সেন্ট মাইকেল প্যারিশের ফন্তাবেলে এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ঘরোয়া ক্রিকেটে বার্বাডোস ক্রিকেট দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও ডানহাতে লেগ ব্রেক বোলিংয়ের পাশাপাশি উইকেট-রক্ষকেরও দায়িত্ব পালন করতেন লেসলি ওয়ালকট।